邊度可以搵到充電網絡？
現時香港有中電、港燈、e-charge、vgo、smart chage、bolt 六個主要充電網絡，再加上部份商場及住宅自設充電站，可謂花多眼亂。  
雖然以上各個充電網絡都有自己既 app ，亦有例如 plug share 等網站/軟件作整合，但我個人強烈推薦由 tesla 元老級車主 locky 於 2014 年開始無間斷更新既 tesla friendly car park map for hong kong 。裡面唔單止有齊大大小小既充電站資訊，更提供一啲「地獄場」黑名單，提醒 tesla 車主唔好中伏。
呢個問題其實好難答。喺唔同地方叉電既、由幾多 % 叉到幾多 % 都十分影響個價錢。正如你渣汽油車入油，得返半缸油去入、落燈去入、無哂油先入，個價錢都唔同。  
呢個問題其實需要多提供多幾個變數先可以準確回答：車款、幾多 % 叉到幾多 %、每度電收費。以 model 3 為例， standard range plus 電池大小為 50kw，long range 及 performance 為 75 kw，自然叉 lr / p 會用得比較多電。出去叉電，例如超級充電收緊 $3.1/kwh、又一城收緊 $2.3/kwh；住宅用電因應每月用電量而定，通常約　$1.x/kwh。可以參考以下呢一篇文章，了解如何計算充電效能及收費。model y 確實數據有待公佈，不過應該與 model 3 相約，可以作為參考。